PRIN คาดกำไรไตรมาส 2/60 สดใส-ปันผลสูงแนะซื้อเป้า 1.76 บ.
PRIN คาดกำไรไตรมาส 2/60 สดใส-ปันผลสูงเยี่ยมแนะซื้อเป้า 1.76 บาท
21 ก.ค. 2560

บล.ดีบีเอสฯ ระบุในบทวิเคราะห์วันนี้(21 ก.ค.) ว่า บริษัท ปริญสิริ จำกัด (มหาชน) หรือ PRIN คาดกำไรสุทธิไตรมาส 2/60 สดใส 88 ล้านบาท เพิ่ม 19% เทียบช่วงเดียวกันของปีก่อนและก้าวกระโดด 103% เทียบไตรมาสก่อนหน้า
สำหรับไตรมาส 2/60 และตลอดปี 60 เหมือนกันคือ รายได้โตไม่มากแต่ประหยัดค่าใช้จ่าย และดอกเบี้ยจ่ายได้อย่างดี ส่วนยอดขายครึ่งแรกปีนี้เป็น 44% จากเป้าขายปีนี้ คาดการเปิดขายโครงการใหม่จะช่วยเร่งยอดขายครึ่งปีหลังได้ดี
คงแนะซื้อ หลังปรับกำไรปีนี้และปีหน้าเพิ่ม 14%/17% ตามลำดับ กำไรสุทธิปีนี้เติบโตสดใสถึง 24% และอัตราผลตอบแทนปันผลสูงเป็น 10% ประเมินมูลค่าหุ้นตอนนี้ถูกมากปี 60 P/E เป็น 6.6 เท่า P/BV เป็น 0.4 เท่า